Γιάννης Πλάγγεσης

Ο Γιάννης Πλάγγεσης (1946-2024) ήταν καθηγητής Ιστορίας της νεότερης και σύγχρονης πολιτικής και κοινωνικής φιλοσοφίας. 

## Βιογραφικά στοιχεία
Γεννήθηκε στη Λεύκη Μεσσηνίας. Σπούδασε στο Αριστοτέλειο Πανεπιστήμιο Θεσσαλονίκης (Α.Π.Θ) (1968-1972), και στο Πανεπιστήμιο του Σέφιλντ της Αγγλίας (1979-1982).

Αναγορεύτηκε διδάκτωρ φιλοσοφίας του Α.Π.Θ. το 1985 χάρη σε διδακτορική διατριβή με θέμα τον ιρλανδό υλιστή φιλόσοφο John Toland.

Διορίστηκε ως Λέκτορας στο Α.Π.Θ. το 1985, ως Επίκουρος Καθηγητής το 1990, ως Αναπληρωτής Καθηγητής το 1999 και ως Καθηγητής Ιστορίας της νεότερης και σύγχρονης πολιτικής και κοινωνικής φιλοσοφίας το 2009.

Εργάστηκε επίσης ως επισκέπτης ερευνητής στα Πανεπιστήμια: University of Leeds (1990-91), Βασιλικό Κολέγιο του Λονδίνου (1994-95 και 2006), και University of Cape Town (UCT, 2001-02).

## Έργο
Κατά τη διάρκεια της πανεπιστημιακής του θητείας συμμετείχε με ανακοίνωση σε πολλά ελληνικά και ξένα συνέδρια, και ανέλαβε την παρακολούθηση σειράς μεταπτυχιακών και διδακτορικών διατριβών.

Υποστήριξε την άποψη ότι η μελέτη της αρχαιοελληνικής πολιτικής και κοινωνικής σκέψης ανταποκρίνεται πλήρως στην ανάγκη: α) για μια εις βάθος κατανόηση της πολιτικής στο παρόν, β) για μια κριτική πρόσληψη του πολιτικού ως πεδίου, στο οποίο οι κοινωνικές σχέσεις και τα κυρίαρχα συμφέροντα αποτυπώνονται και μορφοποιούνται κατά τρόπο συγκεκριμένο.

Όσον αφορά τη νεότερη πολιτική και κοινωνική φιλοσοφία μελέτησε επισταμένα τους Νικολό Μακιαβέλι, Τόμας Χομπς, Τζων Λοκ, Μοντεσκιέ, Ζαν-Ζακ Ρουσσώ, Τζον Στιούαρτ Μιλ, Γκέοργκ Βίλχελμ Φρίντριχ Χέγκελ και Καρλ Μαρξ.

## Βιβλία
*1.   John   Toland: Οι   πηγές,   η  δομή   και   οι  επιδράσεις   του   υλισμού* *του* (Θεσσαλονίκη: Αριστοτέλειο Πανεπιστήμιο Θεσσαλονίκης, 1985) [διδακτορική διατριβή].

2. *Ύλη και Πνεύμα στη φιλοσοφική σκέψη του Joseph Priestley* (Θεσσαλονίκη: Πουρναράς, 1991).

3. *Θέματα   Πολιτικής  και   Κοινωνικής   Φιλοσοφίας:  βιβλιογραφικός   οδηγός*

(Θεσσαλονίκη: University Studio Press, 1991).

4. *Φιλελευθερισμός και θεωρία της Δημοκρατίας: Η έννοια της ελευθερίας στην* *πολιτική σκέψη του Joseph Priestley* (Θεσσαλονίκη: Παρατηρητής, 1994).

5. *Πολιτική και θρησκεία στη Φιλοσοφία του John Locke*, β ́ έκδοση, (Θεσσαλονίκη: University Studio Press, 1998).

6. *Νεότερη Πολιτική και Κοινωνική Φιλοσοφία: Από τον Machiavelli στον Marx*

(Θεσσαλονίκη: University Studio Press, 2009).

7. *Νεότερη Ευρωπαϊκή Φιλοσοφία: Φιλοσοφικός λόγος, κριτική της θρησκείας και*

*Ιδεολογία* (Αθήνα: Κριτική, 2009).

8. *Αρχαία   ελληνική  πολιτική   και   κοινωνική  φιλοσοφία:   Σοφιστές,   Πλάτων,* *Αριστοτέλης* (Θεσσαλονίκη: Βάνιας, 2010).

9. *Φιλοσοφία, κοινωνική κριτική και ιδεολογία. 20 φιλοσοφικές μελέτες και 5+1 παρεμβάσεις* (Θεσσαλονίκη: University Studio Press, 2017.

## Μεταφράσεις
1. Maurice   Cornforth: *Μαρξισμός και Γλωσσική Φιλοσοφία*. Εισαγωγικό σημείωμα, μετάφραση, πρόσθετη βιβλιογραφία και Γλωσσάριο, Γιάννης Πλάγγεσης (Αθήνα: Ζαχαρόπουλος, 1988).

2. John Locke: *Επιστολή   για   την   ανεξιθρησκία / Epistola de Tolerantia*. Εισαγωγή, μετάφραση, σχόλια Γιάννης Πλάγγεσης (Θεσσαλονίκη: Ζήτρος, 1998).

## Αρθρογραφία
Δημοσίευσε δεκάδες φιλοσοφικά άρθρα σε ελληνικά και ξένα περιοδικά.

## Παραπομπές


## Βιβλιογραφία
Γιάννης Πλάγγεσης,"Όλα τα βιβλία", "skroutz"

Κατηγορία:Έλληνες φιλόσοφοι
Κατηγορία:Καθηγητές Αριστοτελείου Πανεπιστημίου Θεσσαλονίκης
Κατηγορία:Απόφοιτοι του Αριστοτελείου Πανεπιστημίου Θεσσαλονίκης